Sagen kort

Politiets nye tolkeordning

I december 2018 kunne Politiken berette om en gruppe på flere hundrede tolke, der varslede et kollektivt boykot af Rigspolitiets kommende aftale med det private tolkefirma Easytranslate, som fremover skulle levere alle tolkeydelser til blandt andet politi, domstole og udlændingemyndigheder.

Politiken kunne også afsløre, hvordan Københavns Kommune havde fyret samme tolkefirma efter blot 10 måneder, fordi kvaliteten ifølge kommunen var for ringe.

Også Dommerforeningen, Politiforbundet og Advokatsamfundet erklærede sig i Politiken bekymret for retssikkerheden.

Siden 1. april 2019, hvor den nye ordning trådte i kraft, har der i medierne været en lang række afsløringer af, at det nye firma ikke har kunnet levere tolkning af den kvalitet, man lovede.









Vis mere